Bosna i Hercegovina

Federacija Bosne i Hercegovine

Županija Posavska

Grad Orašje

Gradonačelnik

Broj: 01-11-1352/24

Orašje, 16.09.2024. godine

Na temelju članka 35. Statuta Grada Orašja („Službeni glasnik Grada Orašja“ broj 11/22), članka 33. Odluke o izvršavanja Proračuna Grada Orašja za 2024. godinu („Službeni glasnik Grada Orašja“ broj 11/23) i članka 8. Odluke o načinu raspoređivanja financijskih sredstava iz Proračuna Općine Orašje za namjene iz oblasti društvenih djelatnosti, („Službeni glasnik Grada Orašja“ broj 5/22 ), Gradonačelnik objavljuje

 **JAVNI POZIV**

**ZA DODJELU SREDSTAVA IZ PRORAČUNA GRADA ORAŠJA ZA 2024. GODINU**

 **OSTALIM UDRUŽENJIMA GRAĐANA**

**I. Predmet poziva**

 Predmet ovog javnog poziva je dodjela sredstava iz Proračuna Grada Orašje za 2024. godinu („Službeni glasnik Grada Orašja“ broj 11/23) s pozicije 615300 - Kapitalni transferi ostalim udruženjima građana u iznosu od 6.000,00 KM.

 Dodijeljena sredstva koristi će se za sufinanciranje projekata/programa koji se odnose na:

* sanaciju objekata.

**II. Uvjeti za sudjelovanje na javnom pozivu**

 Pravo sudjelovanja na Javnom pozivu ostvaruju pravni subjekti - udruge građana, te moraju zadovoljavati sljedeće uvjete:

 - biti registrirani u Bosni i Hercegovini,

 - svoje aktivnosti razvijati na području Grada Orašja,

 - projektne/programske aktivnosti namijenjene su građanima Grada Orašja,

 - ne obavljaju bilo kakvu aktivnost u ime političke stranke.

**III. Sadržaj potrebne dokumentacije**

 Uz popunjen prijavni obrazac potrebno je dostaviti i sljedeće dokumente:

* rješenje o upisu u registar pravnih osoba kod nadležnog organa,
* potvrda o broju transakcijskog računa iz banke,
* kratak prikaz realiziranih projekata u prethodnoj godini,
* detaljan opis projekta (za podnositelje koji planiraju projekte), financijski plan uključujući i visinu sredstava koja su osigurana iz vlastitih ili drugih izvora.

 Dokumentacija se podnosi u originalu ili ovjerenoj kopiji.

**IV. Vrednovanje projekata**

 Vrednovanje i rangiranje projekata pristiglih na Javni poziv obavit će posebno Povjerenstvo koje imenuje Gradonačelnik. Povjerenstvo sukladno Pravilniku o načinu vrednovanja prijedloga projektnih/programskih aktivnosti pravnih subjekata iz oblasti društvenih djelatnosti , mjerilima i postupku dodjele sredstava za sufinanciranje udrugama od interesa za Grad Orašje, razmatra prijave prema redoslijedu podnošenja, cijeni ispunjenost uvjeta, te izvješće o ocjeni dostavlja Gradonačelniku koji donosi Odluku o raspodjeli sredstava.

**V. Mjesto, način i rok za podnošenja prijava**

 Prijave na javni poziv podnose se na prijavnom obrascu koji se može preuzeti u Šalter sali Grada Orašja i na službenoj web stranici Grada Orašja.

Prijave sa dokumentacijom se dostavljaju osobno ili putem pošte na adresu:

 Grad Orašje, Treća ulica 45., 76270 Orašje, s naznakom „Prijava na Javni poziv za dodjelu sredstava iz Proračuna Grada Orašja za 2024. godinu ostalim udruženjima građana“

 Rok za dostavu prijava s dokumentacijom je 15 dana od dana objavljivanja Javnog poziva na web stranici Grada Orašja, računajući od 17.09.2024. godine kao dana objave.

 Nepotpune i neblagovremene prijave neće se uzeti u razmatranje.

 Javni poziv objavit će se na službenoj web stranici Grada Orašja, oglasnoj ploči Grada Orašja i u sredstvima javnog informiranja.

 Gradonačelnik

 \_\_\_\_\_\_\_\_\_\_\_\_\_\_\_\_\_

 mr.sc. Marijan Oršolić